75 හැවිරිදි මහලු කාන්තාවක් විවාහ කරගන්නා බවට ප්‍රේම සම්බන්ධයක් පවත්වා රුපියල් ලක්ෂ 22ක් වංචා කළ තරුණයෙකු පොරොන්දුවක් පිට අධිකරණයෙන් ඇප ලැබූ පුවතක් වාර්තා වනවා.ඇය දරු මුණුබුරන් සිටිනා 75 හැවිරිදි ධනවත් අත්තම්මා කෙනෙකු වන අතර ඇය සමග ප්‍රේම සම්බන්ධය ඇති කර ගත තරුණයාගේ වයස අවු 26ක්.ඔහු ද විවාහකයෙක්.ඔහු බොරු ආදරයක් මවා පා ඇය රවටා ඇය විවාහ කර ගන්නා බවට ද පොරොන්දුක් දී තිබෙනවා.මීගමුව රත්මල්ගහ ඇල්ල පදිංචිකරුවෙක් වන තරුණයා සීදුව ලියනගෙමුල්ල පදිංචි 75 හැවිරිදි පෙම්වතියගෙන් විටින් විට රුපියල් ලක්‍ෂ 22 ක්‌ වංචා කර තිබෙනවා.පසුව වංචාව දැනගත් මිත්තනිය පොලිසියට පැමිණිලි කළ අතර සැකකරු අත්අඩංගුවට ගෙන රක්ෂිත බන්ධනාගාර ගත කර තිබුනා.පසුව ඔහු විසින් වංචා කළ මුදලින් රුපියල් ලක්‍ෂ 10 ක්‌ එම වයෝවෘද්ධ කාන්තාවට ගෙවීමට සැකකාර තරුණයා එකඟවීම සැලකිල්ලට ගත් මීගමුව ප්‍රධාන මහෙස්‌ත්‍රාත්වරයා රුපියල් දස ලක්‍ෂය බැගින් ශරීර ඇප දෙකක්‌ මත ඔහු  මුදාහැරීමට නියෝග කළා.විත්තිකරු රුපියල් දස ලක්‍ෂයක වන්දියක්‌ ගෙවා නඩුව සමතයට පත් කිරීමට කළ යෝජනාවට අගතියට පත් පාර්ශවය ද එකඟ වුනා.